JohanHeinsen/ENO huggingface dataset:
Den Vest-Sjællandske Avis, 1824-06-28
J Spanien seer det meget uroeligt ud i mere end een Henseende. Regieringen ligger i en tredobbelt Strid med de Constitutionelle, med de overdrevne Roialister og den saakaldte Apostoliske Junta, og med Almuen, som er uroelig formedelst de høie Kornpriser. Denne er bleven fortørnet paa Franciscaner-Munkene, som den troer at være i Besiddelse af hemmelige Kornforraad. – J Nærheden af Valencia i Staden Requena havde Almuen saasnart Amnestie Decretet var blevet bekiendtgjort raabt, Constitutionen levet indtil Tropperne maatte gigte en Ende paa Tumulten. - Regieringen har derfor afsluttet en Traktat om Forlængelsen af den Franske Armees Ophold i Landet. Kongen forventes snart tilbage fra Aranjues til Madrid. –Der tales meget om en Conspiration, omtrent af samme Slags som Don Miguels og Dronningers i Portugal, som den Apostoliske Juntas Tilhængere, hvilke Spanierne kalde de Gule (Amarillos) skulle have havt i Sinde at udføre i Aranjues. Noget er udentvivl sandt deri, thi 32 af de anseeligste Personer af dette Partie ere blevne forviiste fra Madrid, hvoriblandt Don Victor Saez og endeel af de første Embedsmænd. Overhovedet blive mange Personer arresterede i hele Riget, saavel af Constitutionens forrige Tilhængere, hvariblandt General Copons i Cadix, som af de overdrevne Roialister. - Den bekiendte General Capape er bleven taget til Fange. Hans Plan synes at have været at fordrive de Franske af Spanien for at give UltraRoialisterne frit Raaderum. Paa hans Faner støde de Ord: leve de Spanske Negros eller Hvide; men Krig mod de Franske. Den bekiendte Merino og Trappisten, som er udkommen af sit Kloster, skulle ogsaa arresteres. – Den Franske Escadre, som commanderes af Capitain Lecoupe, som bestod af en Fregat og to Corvetter, ere ankomne til Kronstadt.
Den Vest-Sjællandske Avis, 1824-06-28
Der meldes fra Zante under 16de Mai, at der bliver paa denne Øe foranstaltet en Sørgehøitidelighed til Lord Byrons Erindring; den Katafalk, som var oprettet ved denne Leilighed var prydet med den Franske Consuls Pouqvevilles Kaarde. Archimandriten Arsenias holdt en Liigtale, som rørte alle til Taarer. Hr. Ed. Blaquiere er nyelig ankommen til denne Øe med en Deel af det i England afsluttede Græske Laan; Lord Byrons Død havde forhalet dets Consignation. Den Helleniske Regiering er overalt beredt at modtage Tyrkerne, de maae saa komme fra hvilken Side de ville og Constantin Canaris følger den Tyrkiske Flaade med Brandere og har fattet den Beslutning at benytte den første og bedste Leilighed til at stikke Jld paa det tredie Tyrkiske Admiralskib. (Der er ingen Tvivl paa, at den Græske Flaade vil i Aar vise sig meere virksom end i Fior, da Øebeboerne ere for nærværende Tid i Spidsen for Regieringen). Efterretninger fra den Jtalienske Grændse af 7de Juni indeholde: at Odsseus er bleven bekræftet i Overcommandoen paa Øen Negropont, hvor han har Overhaand og hvor Tyrkerne ere indsluttede i Fæstningerne. Garnisonerne i disse ere blevne meget svækkede ved smitsomme Sygdomme, og man venter dagligen, at den ene eller den anden af disse Pladser maae overgive sig. Nicetas fører Overcommanden i Thessalien, holder Thermopylerne besatte og har ladet sine Forposter rykke frem til Zeitun. Tyrkerne ere endnu i Besiddelse af Castellet i Arta, men have der kun en svag Garnison. Prevesa er ikke blokeret. Enighedens Tilveiebringelse paa Morea bekræftes ved alle Beretninger. Colokothron har ikke faaet nogen Commando, for det første synes man at ville forholde sig defensiv paa Morea indtil Planen for Tyrkernes Feldtog, kan nærmere udvikle sig og det giver sig tilkiende, om Paschaen af Ægyptens Tropper ville tage Deel i Operationerne eller ikke. – Man har Efterretninger fra Alexandria over Triest, som naae til d. 20de Mai; men den Gang var der endnu ikke indskibet een Mand imod Grækerne og Paschaen skal kun vise en liden Lyst til at understøtte Porten. - To Capitainer, som ere ankomne fra Archipelet ville have seet den Tyrkiske Flaade ved Negropont. – De Asiatiske Tyrkiske Tropper have paa deres Marsch igiennem Smyrna den 2den Mai nedsablet mange Christne, saavel Catholske som Grækere, disse Tropper ere derpaa marscherede til Scalanuova for at giøre at Angreb paa Øen Samos. Fra Bucharest berettes under anden Juni, at Pestengriver stærkt om sig i Moldau, og nærmer sig til denne Hovedstad selv. Braila skal være forladt af sine fleste Jndvaanere. – Det udbredte Rygte om at Fyrstendømmerne snart skulle rømmes, har igien tabt sig og man tvivler derpaa nu mere end nogensinde tilforn. (Man maae tilstaae at Porten veed at sætte den Russiske Regierings Taalmodighed paa Prøve).¬
Den Vest-Sjællandske Avis, 1824-06-28
At den Nordamerikanske Toldtaris er bleven antaget af Senatet giør en stor Opsigt i England; man mener der, at det vil opvække Misfornøielse blandt Folket i Amerika. Blandt de mange Artikler paa hvilke Jndførsels=Afgiften ere forhøiede ere ogsaa Bøger. Det kommer nu an paa hvilken Jndflydelse denne Tarif vil have paa Jndustrien i de forenede Stater og paa Handelens Gang i det Hele. Det er formodentlig af Frygt for denne Tarif, at man har skyndet sig med at sende paa et Skib fra Amsterdam, som det hedder, 800,000 Parapluier til Amerien, saa at Amerikanerne kunde herefter have det paa det Tørre. – Man har faaet Efterretninger fra Rio Janeiro, som naae til den 19de April. Aviserne derfra indeholde Formularen til den Eed, som Keiseten og Keiserinden have aflagt paa Constitutionen. Glædesyttringerne og Jlluminationerne o. s. v. vare umaadelige. - Keiseren har lovet at ville igien opbygge det afbrændte Theater.
Den Vest-Sjællandske Avis, 1824-06-28
Constitutionen er bleven besværget i Bahia den 3die Mai. De Portugisiske Krigskibe ere ikke blevne condemmerede; men Lord Cochrane har erholdet af Regieringen Erstatning for Priispengene for sine Officere og Matroser. Admiralen er afseilet med et Skib, som har 200 Engelske Matroser ombord, man troer at han vil opsøge og angribe det Spanske Orlogsskib Asia – Det er et slemt, men ubekræftet, Rygte i London, at Bolivar skal være total slaget af General Cantarak og mistet 8000 Mand, og at Spanierne derpaa ere indrykkede i Lima. – Man klager meget over i Havanna, at den Mexikanske Regiering har forbudt al Handel med denne Øe. –
Den Vest-Sjællandske Avis, 1824-06-28
Jturbide skal endnu have mange Tilhængere og man seer med Forventning imøde, hvad han vil foretage- Paa Øen Haiti er man kommen i Frygt for at de Franske ville angribe den og Præsidenten Boyer har i en Tale hvormed han den 1ste April aabnede den lovgivende Forsamling, omtalt de Foranstaltninger som han vil træffe til Landets Forsvar. – Fra Martinique forvises Mulatterne i stor Mængde; en Conspiration skal være opdaget og man frygter paa Øerne meget for Haytis Exempel. – Den Russiske Keiser har hos en Guldsmed i Paris bestilt et Sølvtøi, som er bestemt til Storfyrste Michael, og som skal koste 1 1/2 Mill. Franker. - Ved Guldopgravningerne ved Uralbierget er i 1823 vundet 12 Pud og 23 Pund reent Guld; 11000 Arbeidere, meest Børn, ere ansatte derved; det graves og udvaskes af et Sandlag.
Den Vest-Sjællandske Avis, 1824-06-28
Jndenlandske Efterretninger. Aalborg, den 19de Juni 1824. Saa hurtig som den 16de, 17de og 18de Juni forsvandt, ligesaa varig vil disse Dage for Aalborgs Jndvaanere staae antegnede i uforglemmeligt Minde. Altid har deres Hierter slaaet trofast hengiven for gamle Danmarks faderlige Konge, med varm Taknemlighed erindres, hvorledes Han for 22 Aar siden som Kongesøn skiænkede vor Bye Beviser paa Huld og Naade; i fjern Afstand have vi siden seet Ham at vedblive som Konge at være, hvad Han alt som Kongesøn var: ei blot Danmarks første, men og Danmarks bedste Mand, og med Længsel gjemtes i vore Hierter der Ønske, engang at see Frederik den Eiegode inden vor gamle Stads Porte.
Den Vest-Sjællandske Avis, 1824-06-28
Den 16de Juni, om Aftenen Kl. 7 1/2, tilfredsstilledes dette længe nærede Ønske, og vor Stad lykfaliggjordes ved Allerhøistsammes Nærværelse. Omtrent 1 Miil fra Byen modtoges Hs. Majestæt ved tvende Ordonnantsofficerer af Borgerskabet, og ligesom Allerhøistsamme paa Veien fra Hobroe af var bleven geledet af tidende Bønder, saaledes blev Hs. Majestæt ogsaa paa samme Maade modtaget paa Grændsen af Aalborg Birk, hvor Byefogden, som Birkedommer, modtog Hs. Majestæt, og reed i Spidsen af Bønderne.
Den Vest-Sjællandske Avis, 1824-06-28
Ved Byens Markeskiæls Port, der var omvunden med Grønt og Blomster, og ved Siden af hvilken der var anbragt et Telt, ventede en Eskorte af ridende Jægere, med deres Chef, Capitain og Consul Wigelsen, i Spidsen paa Hs. Majestæt, ligesom der og paa samme Sted havde indfundet sig tilhest de af Regimentets Officerer, der vare hiemkomne fra Aarhuus, tilligemed flere andre Ridende; herfra til Byen, omtrent halvanden Fierdingvei, var Veien paa begge Sider tæt besat af den Længselfuld ventende Mængde. Ved Byens Port, som var prydet med Blomster og Flag, modtoges Hs. Majestæt af Hs. Excell. Stiftamtmanden, Magistraten og de eligerede Borgere, der, forud for Allerhøistsammes Vogn, geleidede denne forbi Raadhuset, hvor Borgerskabet paraderede, over Nytorv, forbi Hovedvagten til Slottet, hvor det behagede Hs. Majestæt at tage Sit Logie.
Den Vest-Sjællandske Avis, 1824-06-28
Skibenes Flagen, hvoriblandt udmærkede sig en stor Tremaster, beliggende lige ud for Slottet, smaa fuld prydet med en stor Mængde Flag; Kanonernes Torden, Pauker og Trompeters Klang, Musik Chorenes Toner, Klokkernes Ringning, den jublende Folkemængdes Hurraraab, alt forkyndte, at en stor og sielden Fest var bleven Byen til Deel. Efterat Hs. Majestæt var stegen af Vognen, og et kort Øieblik havde begivet sig i Sine Værelser, lod Allerhøistsamme Sig Embedsmændene og adskillige andre Tilstædeværende forestille, uden at ændse Besværligheden af Reisen i en brændende Solhede og qvælende Støv.
Den Vest-Sjællandske Avis, 1824-06-28
Om Aftenen var Byen festlig illumineret, hvorved fortrinlig udmærkede sig, den før omtalte Tremaster, der til dens øverste Top var behængt med Lygter hvilke paa et Sted dannede et stort F. Raadhuset, Hovedvagten, Bispegaarden og flere Steder.
Den Vest-Sjællandske Avis, 1824-06-28
Torsdagen d. 17de, om Morgenen Kl. 8, behagede det Hs. Majestæt at kiøre og i Byen, og eftersee saavel begge Borgerskabets Afdelinger, som Brandcorpset, hvilke vare saa heldige at vinde Allerhøistsammes Tilfredshed og Biefald. Ligeledes eftersaaes alle offentlige saavel militaire som civile Jndretninger, saasom Sygehuse, Hospitaler, Fattighuse, Kirker og Skoler, hvor Hs. Majestæt paa flere Steder tillod, at lade sig modtage med Sang og anden Glædesyttring, hvilket ogsaa var Tilfældet da Hs. Majestæt var saa naadig at kjøre ud for at besee Frem værten af Anlægget ved Kronprindsens Kilde, hvilket Anlæg Allerhøistsamme saae i dets første Barndom, og den Gang havde den Naade at tillade, at det maatte bære hans Navn. Efterat have ende denne Tour, paa hvilken det ogsaa behagede Hs. Majestæt at tage den talentfulde Blik- og Laquerfabrikant Meyers Værksted og Arbeide i Øiesyn, gav Hs. Majestæt private Audientser, og holdt derpaa Middagstaffel paa Kiøbmændenes Compagnie Huus, hvor Spisefalen til den Ende var decoreret med Flag, Faner, Blomster og Grønt; men den herligste Prydelse var den ophøiede Monark selv, der huld og naadig værdiges at deeltage i den forsamlede Mængdes lydelige Glæde, og ved Selv at tømme en Skaal paa Stadens Velgaaende, gav denne et Underpant paa Tilfredshed, hvorom Mindet aldrig kan udslettes. Om Aftenen var Byen atter illumineret, og paa Compagnie-Huset var der foranstaltet et stort Balsom Hs. Majestæt ligeledes havde den Naade at beære med Sin allerhøieste Nærværelse.
Den Vest-Sjællandske Avis, 1824-06-28
Fredagen den 18de, om Morgenen Kl. 7 og 8, vare Embedsmændene tilsagt at møde hos Hs. Majestæt med deres Embeds-Protokoller der af Allerhøistsamme bleve tagne i Øiesyn paa en Maade, som, hvis det ellers var mueligt, maatte forhøie den dybe Ærefrygt, enhver redelig Dansk Mand føler, for den bedste Konges Villie og Ønske til at fremme sine Undersaatters Vel, derved, at Hs. Majestæt ved dette Eftersyn gav Embedsmændene Leilighed til frimodigen at yttre sig over Gienstande, det almene Vel i hvers Virkekreds betræffende.
Den Vest-Sjællandske Avis, 1824-06-28
Hs. Majestæt behagede derpaa, efter atter at have givet private Audientser, at indtage Frokost i Hs. Excell. Stiftamtmandens Familiekreds, hvorpaa Allerhøistsamme begav Sig ombord paa den til Hs. Majestæts Overfart over Fjorden indrettede tiaarede, smagfuld med Fløiels Puder og Atlaskes Telt decorerede Chaloupe, der blev roet af Skippere og Borgere, alle eensformig klædte som Sluproere, i hvide Trøier med røde Schierfer o. s. v. J det Øieblik, Hs. Majestæts Chaloupe stødte fra Broen, var ogsaa Fiorden bedækket med Fartøier, hvoraf nogle med Musik, og et herligt Syn afgav den før omtalte Tremaster, hvorfra den Kongelige Salut blev givet, og som indtil fine øverste Ræer var besat med Hurraraabende Søefolk, hvis jublende Raab gientoges med den høitideligste og inderligste Følelse af Tusinde Tilstædeværende og Medfølgende, der fulgte Hs. Majestæt over Vandet til Sundbye, hvor Allerhøistsamme festligen blev modtaget; og efter endnu engang huld og naadig at have givet Sin Tilfredshed med Sit Ophold i Aalborg tilkiende, fortsatte Allerhøistsamme Reisen til Sæbye, ledsaget af den talløse Mængdes brændende og levende Ønsker for den ædleste Konges varige Held og Lykke.
Den Vest-Sjællandske Avis, 1824-06-28
J Torsdags Middag (den 17de Juni, ankom det her garnisonerende 3die Jydske Jnfanterie-Regiment fra Cantonnementet ved Aarhuus.
Den Vest-Sjællandske Avis, 1824-06-28
Jfølge allerhøieste Reskript af 27de Mai skulle de Tiende-Commissions-Forretninger, som vedkomme, Hids, Vrads og Voer Herreder, herefter foretages, hvad det førstnævnte Herred angaaer, af Tiende Commissionen for Viborg Amts vestre og søndre Deel, og hvad de tvende sidstnævnte Herreder angaaer, af Tiende-Commissionen for det nuværende Skanderborg Amt. Længe har man formodet, at en af de i Aaret 1820 for falske Bankosedlers Forfærdigelse dømte Forbrydere, Niels Nielsen Møller eller Hesbierghuus, som undveeg kort efter Dommens Afsigelse, skulde opholde sig paa Landet her i Fyen, og vel endog fortsætte sit utilladelige Haandværk. Ved en Persons Anholdelse i Flensborg er det lykkedes den aarvaagne Politiemester sammesteds, Hr. Kraus, at komme paa Spor efter hans Opholdsted, og veiledet herved, er han nu opdaget og atter indbragt til Arresten i Odense. Uagtet der et Par Aftener før af den udstilte Vagt blev skudt skarpt efter ham, hvorved han fik nogle Hagl i Haanden og Laaret, undløb han, og vovede ved den paafølgende nye Anholdelse endnu et Forsøg paa at springe fra Vagten igiennem Vinduet, hvilket ogsaa nær var lykkedes. Endnu Andre ere hæftede og flere Medskyldige ventes at blive opdagede.
Den Vest-Sjællandske Avis, 1824-06-28
J Bovense Sogn ved Nyborg har en fattig Huusmand i denne Tid giennemgravet en Høi; udenom i Høien opgravedes en Deel Menneskebeen, men i Midten laae en fuldstændig Beenrad i en steensat Begravelse; man fandt en Offerkniv, der brækkedes ved Stenenes Nedstyrtning. Kniven er af guult Metal, der synes hverken at være Guld eller Kobber, paa begge Sider har den været belagt med en Staalæg, der var forrustet. Desuden fandtes nogle smaae Stykker Røgelse i Graven.
Den Vest-Sjællandske Avis, 1824-06-28
Kiøbenhavns Børs, den 25. Junii. Cours. Hamborg 2 M. 237, a vista 242. - Species 242. (Den 25de Juni 1823, 250.) Disconto 5 PC. Specier solgtes til 14 Mk. 8 s. (Jfior 2 Rbd. 3 Mk. - s.) Kongelige Obligationer (uden Renter) 98 1/2 Rbd. Sedler. (Jfior 76 1/2 a 77 Rbd.) Nationalbank=Obligationer (af Laanet den 2den Februar 1820) uden Renter i rede Sølv 100 1/2 Rbd. a 101 Rbd., dito i Sedler 121 1/2 a 122 Rbdlr. Norske Laan til 6 PC. 105 1/2 a 106. Hamborger Laan 3000 Mk. 97 a 97 1/2; dito dito 4000 Mk. 97 a 97 1/2. - Norske Rigsbanksedler 160. (Jfior 15 1/4). Svenske Sedler 3 Mk. 8 1/2 s. pr. 1 Rd. Rigsgield.
Den Vest-Sjællandske Avis, 1824-06-28
Kiøbenhavns Torvepriser, d. 25. Junii. Rug, Td. 2 Rbd. 3 Mk. - s. a 2 Rbd. 5 Mk. - s. Hvede, Td. 4 Rbd. 2 Mk. 8 s. a 4 Rbd. 4 Mk. - s. Byg, Td. 1 Rbd. 5 Mk. - s. a 2 Rbd. - Mk. - s. Havre, Td. 1 Rbd. 3 Mk. 8 s. a 1 Rbd. 4 Mk. - s. Røget Flæsk, Lpd. 1 Rd. 4 Mk. 8 s. a 2 Rd. - Mk. 12 s. Grøns. Flæsk, Lpd. 1 Rd. 3 Mk. - s. a 1 Rd. 3 Mk. 8 s.
Den Vest-Sjællandske Avis, 1824-06-28
AVERTISSEMENTS. Med dette Nummer sluttes Qvartalet; de, som i Danmark eller Hertugdømmene ønske at subskribere paa dette Blad, ville behageligst henvende dem til ethvert Steds Postkontoir, og i Slagelse og dens Omegn til Undertegnede. P. Magnus.
Den Vest-Sjællandske Avis, 1824-06-28
Torsdagen den 15de Juli næstkommende, om Eftermiddagen Kl. 1 Slet, bliver i Løve Herreds Tinghuus i Løve, afholdt i afgangne Proprietair Bachmanns Boe en Skiftesamling, ved hvilken samme forventes optaget til Slutning. Dette bekiendtgiøres herved til Efterretning for enhver, som maatte have noget i bemeldte Boe at afgiøre. Løve Herreds Contoir i Kirkehelsinge d. 25de Juni 1824. Holm.
Den Vest-Sjællandske Avis, 1824-06-28
Proclama. De som maatte have noget at fordre i Stervboet efter afdøde forrige Forvalter Peter Thim, Gaardfæster i Badstrup Bye under Grevskabet Lerchenborg, indkaldes herved i Medhold Placat 26de October 1792 med 12 Ugers Varsel at anmelde og beviisliggiøre deres Fordringer for undertegnede Skifteforvalter. Birchendegaard den 19de Juni 1824. Fraas.
Den Vest-Sjællandske Avis, 1824-06-28
J Stervboerne efter afdøde Tienestetiende, nemlig: Ungkarl Niels Christensen og Friederich Christensen i Bierede, under Stamhuset Giesegaard, indkaldes herved med 12 Ugers Varsel, saavel Creditorer som Debitorer, Første for at bevise deres Fordringer og Sidste for at betale hvad de til bemeldte Dødsboer maatte være skyldige, og anmærkes det at formeldte Afdødes Skifter vil vorde sluttede Torsdagen den 30te September førstkommende paa Giesegaards Skriverstue. Giesegaard den 22de Juni 1824. A. Baage.
Den Vest-Sjællandske Avis, 1824-06-28
Oppebørselen i Regen Kongetiender, det Kongelige Communitet tilhørende, hvorom med Yderne ei er kunnet truffen passende Forening, bliver, i Følge høie Vedkommendes Resolution, opbuden til Bortforpagtning ved offentlig Auction, nemlig: Af Kiøbenhavns Amt. a). Selsøe Sogns disponible Deel, af Hartkorn 231. Tdr. 5 Skpr. 1 Fdkr., Tirsdagen den 13de Juli, om Formiddagen Kl. 11, i SkibbyeKroe. Af Holbeks Amt. b) Kr. Eskildstrup Sogn, af Hartkorn 232 Tdr. 6 Skpr. 2 Fdkr. 1 Alb., Onsdagen den 7de Julii, om Formiddagen Kl. 11, i Meerløse Kroe. Af Sorøe Amt. c) Wettersløv Sogns disponible Deel, af Hartkorn 125 Td. 2 Skpr. 3 Fdkr. 2 1/2 Alb., Onsdagen. den 14 Julii om Eftermiddagen Kl. 2, paa Ringsted Herreds Tingstue. d) Thestrup Sogn, Skuderløse Bye, Hartkorn 138 Tdr. 1 Skp. 1 Fdkr. 1 1 ½ Alb., Mandagen d. 12te Juli, om Formiddagen Kl. 11, paa Tinghuset i Braabye. c) Kr. Flinterup Sogns disponible Deel, af Hartkorn 126 Tdr. 3 Skpr. 3 Fdkr. 1 Alb., Torsdagen den 8de Juli, om Eftermiddagen Kl. 2, paa Sorøe Birks Tingstue. Af Præstøe Amt. 1) Bavelse Sogn, af Hartkorn 64 Tdr. 1 Skp. 1 Alb., Mandagen den 12te Juli, om Eftermiddagen Kl. 2, i Herlusmagle Kroe. g) Wrangstrup Sogn, af Hartkorn 85 Tdr. 4 Skpr., samme Dag og Sted om Eftermiddagen Klokken 3. b) Vester Egede Sogn, af Hartkorn circa 100 Tdr., Mandagen den 12te Juli, om Middagen Kl. 12, paa Tinghuset i Braabye. i) Carise Sogn, af Hartkorn circa 348 Tdr., Torsdagen den 15de Julii om Eftermiddagen Kl. 2, i Haarløv Kroe. d) Warpeløv Sogn, af Hartkorn circa 164 Tdr., samme Dag og Sted om Eftermiddagen Kl. 4.1) Faxøe Sogns disponible Deel af Hartkorn circa 750 Tdr., Fredagen den 16de Juli, om Formiddagen Kl. 10, i Faxøe Kroe. Hvilket herved bekiendtgiøres. Naar Auction over forskiellige Deele af Spjellerup, Baarsøe, Faringløse og Qværkebye Sognes Tiende bliver at afholde, skal nærmere vorde bekiendtgjort. Ringsted den 25de Juni 1824. T. L. Gruner.
Den Vest-Sjællandske Avis, 1824-06-28
Mandagen den 26de Juli førstkommende, Kl. 10 en halv Formiddag, afholdes paa Callundborg Byes Raadstue offentlig Licitation, over Leverancen af følgende til Callundborg Skibsbroe fornødne Qvantum Egetømmer, at leveres ved Callundborg Skibsbroe inden Marts Maaneds Udgang 1825. 120 Stkr. Pæle af Eeg, deraf de 40 Stkr. af 9 Alens Længde) Samtlige a 10 40 dito 10 dito 3 Tommer i 3 11 dito 40 dito 28 Stkr. Bielker til Tverhammere a 12 en halv Alen lange og 10 Tommer i 5 2400 Alen Ege Bielker til Langhammere fra 9 Alen og derover opad, samt 10 Tommer i . 18 Stkr. Ege=Tømmer til Skraaestræber paa 11 a 12 Alens Længde og 6 a 8 Tommers Tykkelse i . 4 Stkr. retvinklede Knæer, og 9 Stkr. Fortøinings=Pæler a 14 Alen og 8 a 10 Tommer i : Callundborg den 1ste Juli 1824. Cederfeld.
Den Vest-Sjællandske Avis, 1824-06-28
Jfølge passeret Udlæg og vedkommende Udlægshavers Reqvisition vorder den, Poul Olsen tilhørende Selveiendomsgaard, paa Heininge Byes Mark, i Antvorskovs Birk, Sorøe Amt, ved 3de offentlige Auctioner, som afholdes den 24de Juli, 7de og 21de August førstkommende, hver Dags Formiddag Kl. 10, opbuden til Bortsælgelse og agtes ved den sidste Auction absolut bortsolgt. Gaarden har et Tillæg af 9 Tdr. 1 Skp. 3 Fdk. 1 Alb. Hartkorn, gode Jorder, og dens Bygninger ere for faa Aar siden af nye opførte. De 2de første Auctioner afholdes paa Slagelse Raadstue og den 3die Auction i Gaarden selv paa Heininge Mark. Conditionerne til Salget ere fra 8 Dage forinden første Auction til Eftersyn paa Undertegnedes Contoir her i Byen. Denne Bekiendtgiørelse tiener tillige vedkommende Panthavere til Underretning i Overeensstemmelse med Placaten af 22de April 1817. Slagelse den 25de Juni 1824. Birch.
Den Vest-Sjællandske Avis, 1824-06-28
Onsdagen den 30te denne Maaned, afholdes offentlig Auction paa Slagelse Raadstue, Formiddag Klokken 10, over et betydeligt Partie Klæde, som er forfærdiget i denne Kiøbstæds Fattigvæsens Arbeidsanstalt. Klæderne, som ere af forskiellige Coulorer, nemlig: graat, blaat, grønt, sort, drap og hvidt, sælges i Alenviis, dog ikke under 2 Alen. Vederhæftige Kiøbere gives 3 Maaneders rentefrie Credit. Slagelse d. 18de Juni 1824. Gude.
Den Vest-Sjællandske Avis, 1824-06-28
Da intet antageligt Bud ved de foregaaende Auctioner er gjort paa Møller Winthers faste Eiendomme, sættes disse til en 4de og sidste Auction for absolut at bortsælges Onsdagen den 21de Fuli 1824, Formiddag Kl. 11, i den tæt uden for Corsøer Kiøbstæd beliggende Møller gaard. Eiendommene som sælges enten samlede eller separate bestaae af: a) Møllegaarden med deriværende muur- og nagelfaste Ting, en god og smuk Hauge med tilliggende Rettigheder og Herligheder.
Den Vest-Sjællandske Avis, 1824-06-28
En Hollandsk Veirmølle med Grovmeels=Sigte- og Grubbe=Qværn, 4 Lofter høit med dertilhørende staaende og løbende Redskaber, alt i complet Stand. c) Et Huus, Muur- og Bindingsværk paa 7 Fag. d) En derved liggende Stub-Veirmølle med Redskaber, og Jnventarium, i complet Stand. c) 41 Tdr. 1 og en halv Skp. Land paa Corsøer Kiøbstæds Mark, særdeles gode Jorder, enten samlede eller i mindre Lodder. Naar de faste Eiendomme ere solgte, sælges paa samme Dag og Sted et næsten nyt complet Kobberbrændeviinstøi paa 1 Td. Størrelse, og Afgrøden af 44 Tdr. 1 Skp. Udsæd, bestaaende af Rug, Hvede, Byg, Ærter, Vikker og Havre, som staae i frodigste Væxt, Denne Bekiendtgiørelse tiener alle Vedkommende, især Panthaverne til fornøden Efterretning. De Lysthavende indbydes til foranbestemte Tid og Sted. Corsøer den 24de Juni 1824. Castenschiold.